**บันทึกข้อความ**

**ส่วนราชการ** สำนักงานส่งเสริมการปกครองท้องถิ่นจังหวัดกระบี่ (กลุ่มงานบริการสาธารณะฯ) โทร 075-611-899

**ที่** กบ 0023.6/  **วันที่**  มกราคม 2568

เรื่อง กำชับการเฝ้าระวังและเตรียมความพร้อมรับมือกับสถานการณ์เหตุเพลิงไหม้สถานที่กำจัดขยะ

เรียน ผู้ว่าราชการจังหวัดกระบี่

**1. เรื่องเดิม**

กรมส่งเสริมการปกครองท้องถิ่นได้แจ้งให้จังหวัดแจ้งกำชับองค์กรปกครองส่วนท้องถิ่นในพื้นที่ที่มีสถานที่กำจัดขยะ เฝ้าระวังและเตรียมความพร้อมตามแนวทางการป้องกันการเกิดไฟไหม้บริเวณสถานที่กำจัดขยะ และพิจารณาดำเนินการให้เหมาะสมสอดคล้องกับบริบทของสถานที่กำจัดขยะ และหากเกิดเหตุเพลิงไหม้บ่อขยะหรือสถานที่กำจัดขยะขอให้จังหวัดให้คำแนะนำเพื่อแก้ไขปัญหาและรายงานเหตุการณ์ดังกล่าว ให้กรมส่งเสริมการปกครองท้องถิ่นทราบโดยด่วน และจังหวัดกระบี่ได้แจ้งองค์กรปกครองส่วนท้องถิ่นแล้ว ตามหนังสือ จังหวัดกระบี่ ด่วนที่สุด ที่ กบ 0023.6/ว 2000 ลงวันที่ 11 เมษายน 2567 **(เอกสาร 1)**

**2. ข้อเท็จจริง**

จังหวัดกระบี่ได้รับแจ้งจากกรมส่งเสริมการปกครองท้องถิ่นว่า ปัจจุบันปรากฏข่าวไฟไหม้ บ่อขยะซึ่งเป็นเหตุการณ์ที่เกิดซ้ำบ่อยครั้ง และประเทศไทยอยู่ในช่วงอากาศที่เอื้อต่อการเกิดเหตุไฟไหม้ ในสถานที่กำจัดมูลฝอย โดยเฉพาะสถานที่ดำเนินการอย่างไม่ถูกต้อง มีการลักลอบเผากำจัดขยะ การเผาคัดแยกขยะมูลฝอยบางประเภท หรือเผาพื้นที่เกษตรกรรมในบริเวณใกล้เคียงจนลุกลามเข้าไปยังสถานที่กำจัดขยะ ส่งผลกระทบต่อสุขภาพอนามัยของประชาชนและสิ่งแวดล้อม จึงขอความร่วมมือจังหวัดแจ้งกำชับองค์กรปกครองส่วนท้องถิ่นดำเนินการ ดังนี้

1. รณรงค์ให้ประชาชนคัดแยกขยะต้นทาง โดยเฉพาะขยะอันตรายให้มีการคัดแยกไม่ให้เข้าสู่สถานที่กำจัดขยะ เพื่อป้องกันเหตุเพลิงไหม้ โดยให้องค์กรปกครองส่วนท้องถิ่นจัดให้มีจุดรวบรวมขยะอันตรายให้ครอบคลุม ทุกหมู่บ้าน/ชุมชน แล้วรวบรวมส่งกำจัดให้ถูกต้องตามสุขลักษณะ หรือนำส่งองค์การบริหารส่วนจังหวัดเพื่อดำเนินการต่อไป

2. มีเจ้าหน้าที่ หรือติดตั้งกล้องวงจรปิด เพื่อเฝ้าระวังป้องกันการลักลอบเผาขยะ

3. จัดเตรียมอุปกรณ์ดับไฟเบื้องต้น และประชาสัมพันธ์ให้ประชาชนช่วยสอดส่องเฝ้าระวังและจัดให้มีช่องทางการแจ้งเหตุไฟไหม้

4. ป้องกันกิจกรรมภายนอกสถานที่กำจัดขยะมูลฝอย เช่น การเผาหญ้า เผาฟาง

5. จัดให้มีช่องทางแจ้งเหตุด่วนกรณีเกิดเหตุเพลิงไหม้หรือพบเจอการลักลอบเผาขยะในพื้นที่

6. ให้จังหวัดรายงาน หากเกิดเหตุเพลิงไหม้บ่อขยะหรือสถานที่กำจัดขยะ ตามแบบรายงานฯ **(เอกสาร 2)**

**3. ข้อเสนอ/ข้อพิจารณา**

เห็นควรแจ้งองค์กรปกครองส่วนท้องถิ่นที่มีสถานที่กำจัดขยะเฝ้าระวังและเตรียม ความพร้อมรับมือกับสถานการณ์เหตุเพลิงไหม้สถานที่กำจัดขยะต่อไป

จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้



**สำเนาคู่ฉบับ**

ที่ กบ ๐๐๒๓.6/ว ศาลากลางจังหวัดกระบี่

๙/๑๐ ถนนอุตรกิจ กบ ๘๑๐๐๐

มกราคม ๒๕๖8

เรื่อง กำชับการเฝ้าระวังและเตรียมความพร้อมรับมือกับสถานการณ์เหตุเพลิงไหม้สถานที่กำจัดขยะ

เรียน นายอำเภอ ทุกอำเภอ และนายกเทศมนตรีเมืองกระบี่

อ้างถึง หนังสือจังหวัดกระบี่ ที่ กบ 0023.6/ว 2000 ลงวันที่ 11 เมษายน 2567

สิ่งที่ส่งมาด้วย สำเนาหนังสือกรมส่งเสริมการปกครองท้องถิ่น ที่ มท 0821.2/ว 336

ลงวันที่ 23 มกราคม 2568 จำนวน 1 ชุด

ตามหนังสือที่อ้างถึง จังหวัดกระบี่ได้แจ้งกำชับองค์กรปกครองส่วนท้องถิ่นในพื้นที่ที่มีสถานที่กำจัดขยะ เฝ้าระวังและเตรียมความพร้อมตามแนวทางการป้องกันการเกิดไฟไหม้บริเวณสถานที่กำจัดขยะ และพิจารณาดำเนินการให้เหมาะสมสอดคล้องกับบริบทของสถานที่กำจัดขยะ และหากเกิดเหตุเพลิงไหม้บ่อขยะหรือสถานที่กำจัดขยะ ขอให้อำเภอให้คำแนะนำเพื่อแก้ไขปัญหาและรายงานเหตุการณ์ดังกล่าวให้จังหวัดกระบี่ทราบโดยด่วน นั้น

จังหวัดกระบี่ได้รับแจ้งจากกรมส่งเสริมการปกครองท้องถิ่นว่า ปัจจุบันปรากฏข่าวไฟไหม้ บ่อขยะซึ่งเป็นเหตุการณ์ที่เกิดซ้ำบ่อยครั้ง และประเทศไทยอยู่ในช่วงอากาศที่เอื้อต่อการเกิดเหตุไฟไหม้ ในสถานที่กำจัดมูลฝอย โดยเฉพาะสถานที่ดำเนินการอย่างไม่ถูกต้อง มีการลักลอบเผากำจัดขยะ การเผาคัดแยกขยะมูลฝอยบางประเภท หรือเผาพื้นที่เกษตรกรรมในบริเวณใกล้เคียงจนลุกลามเข้าไปยังสถานที่กำจัดขยะ ส่งผลกระทบต่อสุขภาพอนามัยของประชาชนและสิ่งแวดล้อม ดังนั้น จึงขอความร่วมมืออำเภอ แจ้งกำชับองค์กรปกครองส่วนท้องถิ่นดำเนินการ ดังนี้

1. รณรงค์ให้ประชาชนคัดแยกขยะต้นทาง โดยเฉพาะขยะอันตรายให้มีการคัดแยกไม่ให้เข้าสู่สถานที่กำจัดขยะ เพื่อป้องกันเหตุเพลิงไหม้ โดยให้องค์กรปกครองส่วนท้องถิ่นจัดให้มีจุดรวบรวมขยะอันตราย ให้ครอบคลุมทุกหมู่บ้าน/ชุมชน แล้วรวบรวมส่งกำจัดให้ถูกต้องตามสุขลักษณะ หรือนำส่งองค์การบริหารส่วนจังหวัดเพื่อดำเนินการต่อไป

2. มีเจ้าหน้าที่ หรือติดตั้งกล้องวงจรปิด เพื่อเฝ้าระวังป้องกันการลักลอบเผาขยะ

3. จัดเตรียมอุปกรณ์ดับไฟเบื้องต้น และประชาสัมพันธ์ให้ประชาชนช่วยสอดส่องเฝ้าระวัง และจัดให้มีช่องทางการแจ้งเหตุไฟไหม้

4. ป้องกันกิจกรรมภายนอกสถานที่กำจัดขยะมูลฝอย เช่น การเผาหญ้า เผาฟาง

5. จัดให้มีช่องทางแจ้งเหตุด่วนกรณีเกิดเหตุเพลิงไหม้หรือพบเจอการลักลอบเผาขยะในพื้นที่

/6. รายงาน...

- 2 -

6. รายงานหากเกิดเหตุเพลิงไหม้บ่อขยะหรือสถานที่กำจัดขยะให้จังหวัดกระบี่ทราบโดยด่วน ตามแบบฟอร์มที่กำหนด ผ่านทางไลน์กลุ่ม “ผู้รับผิดชอบขยะ อปท.” .และสามารถดาวน์โหลดแบบฟอร์มได้ ตาม QR Code ที่ปรากฏท้ายหนังสือฉบับนี้

จึงเรียนมาเพื่อโปรดพิจารณาดำเนินการต่อไป สำหรับอำเภอให้แจ้งองค์กรปกครองส่วนท้องถิ่นที่มีสถานที่กำจัดขยะในพื้นที่ทราบและดำเนินการด้วย

ขอแสดงความนับถือ



สำนักงานส่งเสริมการปกครองท้องถิ่นจังหวัด

กลุ่มงานบริการสาธารณะท้องถิ่นและประสานงานท้องถิ่นอำเภอ

โทร. ๐-๗๕๖1-1899